b'\n_START_ARTICLE_\nGj\xc3\xb3gv\n_START_SECTION_\nMaantiede\n_START_PARAGRAPH_\nGj\xc3\xb3gvin kyl\xc3\xa4 sijaitsee Eysturoyn saaren pohjoisrannikolla F\xc3\xa4rsaarten pohjoiskolkassa vastap\xc3\xa4\xc3\xa4t\xc3\xa4 Kalsoyn saarta. Kyl\xc3\xa4n lounaispuolella sijaitsee F\xc3\xa4rsaarten korkein kohta, 882-metrinen Sl\xc3\xa6ttaratindur. Gj\xc3\xb3gv tunnetaan kyl\xc3\xa4n vieress\xc3\xa4 sijaitsevasta mereen yhteydess\xc3\xa4 olevasta rotkosta, joka muodostaa luonnonsataman. Kalastusveneet voivat ajaa rotkon pohjukkaan saakka, josta ne voidaan vet\xc3\xa4\xc3\xa4 luiskaa pitkin tyrskyilt\xc3\xa4 suojaan. F\xc3\xa4\xc3\xa4rinkielinen nimi \xe2\x80\x9dGj\xc3\xb3gv\xe2\x80\x9d tarkoittaakin rotkoa.'